Problema celor 7 poduri

Vechiul oraş german Konigsberg, în care s-a născut Kant (după cel de al doilea război mondial a devenit enclavă  rusească, primind numele Kaliningrad) este traversat de râul Pregel, înainte de vărsarea lui în Marea Baltică. Pentru a trece dintr-o parte în alta a oraşului, locuitorii trebuiau să treacă peste şapte poduri, care făceau legătura între diferite zone ale acestuia. Ei i-au trimis celebrului matematician Euler o scrisoare, rugându-l să rezolve următoarea problemă: pot fi parcurse toate cele şapte poduri, într-o singură zi, astfel încât să trecem o singură dată, într-un sens sau în altul, pe fiecare pod? 

